ಇಂದಿನವರೆಗೂ, ಸಂಶೋಧನೆ ಮತ್ತು ಅಭಿವೃದ್ಧಿಯ (ಆರ್& ಡಿ) ಎಲ್ಲಾ ಪ್ರಯತ್ನಗಳು ಹಳೆಯ ಪ್ರತಿಜೀವಕ(ಆಂಟಿಬಯೋಟಿಕ್)ಗಳಿಗೆ ನಿರೋಧಕತೆ ಹೊಂದಿದ್ದ ರೋಗಾಕಾರಕಗಳಿಗೆ ಹೊಸ ಔಷಧವನ್ನು ತಕ್ಕ ಸಮಯದಲ್ಲಿ ಒದಗಿಸಿಕೊಟ್ಟಿದೆ. ಇಂದು ಅದೊಂದು ಗಂಭೀರ ವಿಚಾರವಾಗಿ ಉಳಿದಿಲ್ಲ. ಸಧ್ಯದ ಪ್ರಭಲವಾದ ಬಿಕ್ಕಟ್ಟು ಅಂದರೆ, ಸಂಶೋಧನೆ ಮತ್ತು ಅಭಿವೃದ್ಧಿಯ (ಆರ್ & ಡಿ) ಉಧ್ಯಮದಲ್ಲಿರುವ, ಗುರುತಿಸಲ್ಪಟ್ಟ ರೋಗದ ಫಲಿತಾಂಶ ಮತ್ತು ನಿರೋಧಕ ಬ್ಯಾಕ್ಟೀರಿಯಾಗಳ ಮುಂದುವರಿದ ಹರಡುವಿಕೆಯ ಪ್ರಮಾಣ. ಸಧ್ಯದ ಭವಿಷ್ಯತ್ತಿನಲ್ಲಿ ಗಂಭೀರ ಪರಿಸ್ಥಿತಿಯಲ್ಲಿರುವ ರೋಗಿಗಳನ್ನು ಗುಣಪಡಿಸಲು ಯಾವುದೇ ಪರಿಣಾಮಕಾರಿ ಔಷಧವು ಲಭ್ಯವಿಲ್ಲ ಎಂದು ಸೋಂಕುರೋಗ ವೈದ್ಯರು ನಿರೀಕ್ಷಿತ ಅಪಾಯದ ಎಚ್ಚರಿಕೆಯನ್ನು ಸೂಚಿಸಿದ್ದಾರೆ.

ಹೊಸ ಪ್ರತಿಜೀವಕ (ಆಂಟಿಬಯೋಟಿಕ್)ಗಳ ಸಿದ್ಧತೆಯಲ್ಲಿ ಹೆಚ್ಚಿನ ಬೆಳವಣಿಗೆ ಕಂಡುಬರುತ್ತಿಲ್ಲ. ಈ ಔಷಧಗಳು ಧೀರ್ಘಕಾಲ ಕಾಡುವ ಗಂಭೀರ ರೋಗಗಳ ಚಿಕಿತ್ಸೆಗೆ ಬಳಸುವ ಮತ್ತು ಜೀವನವಿಧಾನಕ್ಕೆ ಉಪಯೋಗಿಸುವ ಔಷಧಿಗಳಷ್ಟು ಲಾಭದಾಯಕವಾಗಿಲ್ಲದುದರಿಂದ ಬಹುತೇಕ ಪ್ರಮುಖ ಔಷಧೀಯ ಕಂಪನಿಗಳು ಈ ಪ್ರತಿಜೀವಕ (ಆಂಟಿಬಯೋಟಿಕ್) ಮಾರುಕಟ್ಟೆಯಲ್ಲಿ ತಮ್ಮ ಆಸಕ್ತಿಯನ್ನೇ ಕಳೆದುಕೊಂಡಿವೆ. 

ನಿರೋಧಕ ಸಮಸ್ಯೆಯು ಪ್ರಸ್ತುತ ಪ್ರತಿಜೀವಕ(ಆಂಟಿಬಯೋಟಿಕ್)ಗಳಿಗೆ ನಿರೋಧಕತೆ ತೋರುವ ರೋಗಕಾರಕ ಬ್ಯಾಕ್ಟೀರಿಯಾಗಳಿಗೆ ವಿರುದ್ಧವಾಗಿ ಹೊಸ ಪರಿಣಾಮಕಾರಿ ಬ್ಯಾಕ್ಟೀರಿಯಾ ವಿರೋಧಿ ಜೀವಿಗಳ (ಆಂಟಿ ಬ್ಯಾಕ್ಟೀರಿಯಲ್ ಏಜೆಂಟ್‌) ಸಂಶೋಧನೆಯತ್ತ ಪುನರ್‌ನವೀಕರಿಸಿದ ಶ್ರಮದ ಅಗತ್ಯವನ್ನು ಬಯಸಿದೆ. ಈ ಗುರಿಯ ಸಾಧನೆಗೆ ಬಳಸಲು ಸಾಧ್ಯವಿರುವ ಕೌಶಲ್ಯಗಳಲ್ಲಿ, ಜೈವಿಕ ಕ್ರಿಯಾಶೀಲತೆ ಹೊಂದಿರುವ ಸಸ್ಯಜನ್ಯ ರಾಸಾಯನಿಕಗಳ (ಫೈಟೋ ಕೆಮಿಕಲ್‌ಗಳ) ತರ್ಕಬಧ್ಧ ಕೇಂದ್ರೀಕರಣ (ಸ್ಥಳೀಯತೆ)ವು ಪ್ರಮುಖವಾದುದು. ಸಸ್ಯಗಳು ಸುವಾಸನಾ ದ್ರವ್ಯಗಳನ್ನು ತಯಾರಿಸುವ ಅಪಾರವಾದ ಸಾಮರ್ಥ್ಯವನ್ನು ಹೊಂದಿವೆ. ಇವುಗಳಲ್ಲಿ ಹೆಚ್ಚಿನವು ಫೀನಾಲ್‌ಗಳು ಅಥವಾ ಅವುಗಳ ಬದಲಿಗೆ ಆಮ್ಲಜನಕದಿಂದ ತಯಾರಾದ ಉತ್ಪನ್ನಗಳಾದ ಟಾನ್ನಿನ್‌ಗಳು. ಸುಮಾರು 12000 ಉತ್ಪನ್ನಗಳನ್ನು ಪತ್ತೆ ಹಚ್ಚಲಾಗಿದ್ದು, ಈ ಒಟ್ಟು ಉತ್ಪನ್ನಗಳಲ್ಲಿ ಸುಮಾರು 10%ಗಿಂತ ಕಡಿಮೆ ಉತ್ಪನ್ನಗಳು ಮಾತ್ರ ಚಯಾಪಚಯ ಕ್ರಿಯೆಯ ದ್ವಿತೀಯ ಹಂತದ ಉತ್ಪನ್ನಗಳು ಎಂದು ಅಂದಾಜು ಮಾಡಲಾಗಿದೆ. ಹೆಚ್ಚಿನ ಸಂದರ್ಭಗಳಲ್ಲಿ, ಈ ದ್ರವ್ಯಗಳು ವಲಸೆಗಾರ ಸೂಕ್ಷ್ಮಾಣುಜೀವಿ, ಕೀಟ, ಮತ್ತು ಸಸ್ಯಾಹಾರಿ ಪ್ರಾಣಿಗಳ ವಿರುದ್ಧ ಸಸ್ಯಗಳಿಗೆ ರಕ್ಷಣೆ ನೀಡುವ ಪ್ರಕ್ರಿಯೆಯಲ್ಲಿ ಕಾರ್ಯನಿರ್ವಹಿಸುತ್ತವೆ. ಸಸ್ಯಗಳಲ್ಲಿ ಹೆಚ್ಚಿನವುಗಳು ಮತ್ತು ಅವುಗಳ ಜಾತಿಯ ಇತರ ಮೂಲಿಕೆಗಳು ಮಾನವರಿಂದ ಬಳಸಲ್ಪಡುತ್ತಿದ್ದು, ಇವು ಉಪಯುಕ್ತ ಔಷಧೀಯ ಸಂಯುಕ್ತಗಳನ್ನೊಳಗೊಂಡ, ಬ್ಯಾಕ್ಟೀರಿಯಾ ವಿರೋಧೀ ಸಾಮರ್ಥ್ಯ ಹೊಂದಿರುವ, ನಿರ್ಧಿಷ್ಟ ಕಾಲದಲ್ಲಿ ಬೆಳೆಯುವ ಆಹಾರವಸ್ತುಗಳೂ ಸೇರಿವೆ.

ಪರಂಪರೆಯಿಂದ ಬಂದ ವೈದ್ಯರು ಸಾಂಕ್ರಾಮಿಕ ರೋಗ ಸ್ಥಿತಿಯನ್ನು ಗುಣಪಡಿಸಲು ಅಥವಾ ತಡೆಯಲು ದೀರ್ಘಕಾಲದಿಂದಲೂ ಸಸ್ಯಗಳನ್ನೇ ಬಳಸುತ್ತಿದ್ದರು. ಇವುಗಳಲ್ಲಿ ಹೆಚ್ಚಿನ ಸಸ್ಯಗಳು ತಮ್ಮಲ್ಲಿರುವ ಸೂಕ್ಷ್ಮಾಣುಜೀವಿ ವಿರೋಧಿ ಗುಣಗಳಿಗಾಗಿ ವೈಜ್ಞಾನಿಕ ಸಂಶೋಧನೆಗೊಳಪಟ್ಟು ಇವುಗಳಲ್ಲಿ ಹೆಚ್ಚಿನ ಸಂಖ್ಯೆಯ ಸಸ್ಯೋತ್ಪನ್ನಗಳು ರೋಗಕಾರಕ ಬ್ಯಾಕ್ಟೀರಿಯಾಗಳ ಬೆಳವಣಿಗೆಯನ್ನು ತಡೆಯುವ ಗುಣ ಹೊಂದಿರುವುದು ಕಂಡುಬಂದಿದೆ. ಈ ಉತ್ಪನ್ನಗಳು ತಮ್ಮ ರಚನೆ ಮತ್ತು ಕಾರ್ಯ ಚಟುವಟಿಕೆಗಳಲ್ಲಿ ಈಗ ಬಳಸಲ್ಪಡುತ್ತಿರುವ ಪ್ರತಿಜೀವಕ(ಆಂಟಿಬಯೋಟಿಕ್)ಗಳಿಗಿಂತ ಭಿನ್ನವಾಗಿರುವುದು ಕಂಡುಬಂದಿದ್ದು, ಇದು ಈಗಾಗಲೇ ಬಳಸಲ್ಪಡುತ್ತಿರುವ ಪ್ರತಿಜೀವಕ(ಆಂಟಿಬಯೋಟಿಕ್)ಗಳು ಉಂಟುಮಾಡುವ ಅಡ್ಡ-ನಿರೋಧಕ ಪರಿಣಾಮವನ್ನು ಕಡಿಮೆ ಮಾಡಬಹುದು. ಉದಾಹರಣೆಗೆ, 5-ಮಿಥೋಕ್ಸಿಹೈಡ್ನೋಕಾರ್ಪೈನ್ ಮತ್ತು ಬರ್ಬೆರೈನ್‌ನ ಸಂಯೋಗವು ಹೈಡ್ರಾಟಿಸ್ ಕನಡೆನ್ಸಿಸ್ ಮತ್ತು ಬರ್ಬೆರಿಸ್‌ ವಲ್ಗಾರಿಸ್‌ನಂತಹ ಸಸ್ಯಗಳಲ್ಲಿ ಎಮ್.ಡಿ.ಆರ್ ಪಂಪ್‌ಗಳಲ್ಲಿ ತಡೆಯನ್ನುಂಟುಮಾಡಿ ಬಹು-ಔಷಧಿ ನಿರೋಧಕತೆಯನ್ನು ಉಂಟುಮಾಡುತ್ತವೆ. ಇದು ಸ್ಟೆಫೈಲೋಕಾಕ್ಕಸ್ ಆರಿಯಸ್‌ ವಿಚಾರದಲ್ಲಿ ಇದು ಸ್ಪಷ್ಟೀಕರಿಸಲ್ಪಟ್ಟಿದೆ.

ಆರ್ಕಿಯೋಸಿನ್ಸ್ ಎಂಬುದು ಹೊಸ ವರ್ಗದ ಪ್ರಭಲ, ಪ್ರಯೋಜನಕಾರಿ ಆಂಟಿಬಯಾಟಿಕ್‌ಗಳಿಗೆ ನೀಡಿದ ಹೆಸರಾಗಿದ್ದು, ಇವು ಆರ್ಕಿಯ ವಿಭಾಗದ ಜೀವಿಗಳಿಂದ ತಯಾರಾದ ಉತ್ಪನ್ನಗಳು. ಎಂಟು ಆರ್ಕಿಯೋಸಿನ್‌ಗಳು ಆಂಶಿಕವಾಗಿ ಅಥವಾ ಪೂರ್ಣಪ್ರಮಾಣದಲ್ಲಿ ವಿವರಿಸಲ್ಪಟ್ಟಿವೆ. ಆದರೆ ಸುಮಾರು ನೂರಕ್ಕಿಂತಲೂ ಹೆಚ್ಚು ಆರ್ಕಿಯೋಸಿನ್‌ಗಳು ಹೇಲೋರ್ಕಿಯದೊಳಗೇ ಅಸ್ಥಿತದಲ್ಲಿವೆ ಎಂದು ನಂಬಲಾಗಿದೆ. ಆರ್ಕಿಯೋಸಿನ್‌ಗಳಿಗಾಗಿ ಯಾರೂ ಆಸಕ್ತರಾಗದಿರುವುದು ಇವುಗಳ ಕುರಿತಾದ ಪ್ರಭುತ್ವವು ಕಡಿಮೆಯಾಗುವುದಕ್ಕೆ ಕಾರಣವಾಗಿದೆ. ಅದರ ಬಗ್ಗೆ ಯಾರೂ ಗಮನಹರಿಸದೇ ಇದ್ದುದೇ ಇದರ ಪ್ರಚಾರವು ಅಜ್ಞಾತವಾಗಿ ಉಳಿಯಲು ಕಾರಣ. ಹೊಸ ಆರ್ಕಿಯೋಸಿನ್‌ಗಳ ಆವಿಷ್ಕಾರವು ಪರಿಸರದಲ್ಲಿ ಆರ್ಕಿಯ ಜೀವಿಗಳನ್ನು ಪುನಃ ಪಡೆಯಲು ಮತ್ತು ಅವುಗಳ ಕೃಷಿಯನ್ನು ಮಾಡಲು ಪ್ರೇರೇಪಿಸಿತು. ಉದಾಹರಣೆಗೆ, ಹೊಸತೆರನಾದ ಅಧಿಕ ಲವಣಾಂಶ ಹೊಂದಿರುವ ದೇಹದ ಭಾಗದಿಂದ (ನಾವೆಲ್ ಹೈಪರ್‌ಸಲೈನ್ ಭಾಗದಿಂದ) ವೈಜ್ಞಾನಿಕ ಪರೀಕ್ಷೆಗಾಗಿ ತೆಗೆದ ಪದಾರ್ಥದಲ್ಲಿ ವಿಲ್ಸನ್ ಹಾಟ್ ಸ್ಪ್ರಿಂಗ್ಸ್ ಸುಮಾರು 350 ಹೇಲೋಫಿಲಿಕ್ ಜೀವಿಗಳನ್ನು ಪಡೆದನು. ಸುಮಾರು 75 ಜೀವಿಗಳ ಮೇಲೆ ನಡೆದ ಪ್ರಾಥಮಿಕ ವಿಶ್ಲೇಷಣೆಯು ಅದರಲ್ಲಿ 48 ಆರ್ಕೀಲ್ ಮತ್ತು 27 ಬ್ಯಾಕ್ಟೀರಿಯಾಗಳು ಇವೆ ಎಂಬುದನ್ನು ತೋರಿಸಿಕೊಟ್ಟಿತು.

ಅಕ್ಟೋಬರ್ 17, 2008ರಲ್ಲಿ "ಜೀವಕೋಶ" ಗಳ ಮೇಲೆ ಪ್ರಕಟಗೊಂಡ ಸಂಶೋಧನೆಯಲ್ಲಿ ವಿಜ್ಞಾನಿಗಳ ತಂಡವು ಮಿಕ್ಸೋಪೈರೋನಿನ್‌ ಆಂಟಿಬಯೋಟಿಕ್‌ಗಳು ಬ್ಯಾಕ್ಟೀರಿಯಾದ ಯಾವ ಭಾಗಕ್ಕೆ ಆಕ್ರಮಣ ಮಾಡುತ್ತವೆ ಮತ್ತು ಈ ಆಕ್ರಮಣವು ಯಾವ ಕಾರಣದಿಂದ ಯಶಸ್ವಿಯಾಗುತ್ತದೆ ಎಂಬುದನ್ನು ಖಚಿತವಾಗಿ ಗುರುತಿಸಿದರು. ಮಿಕ್ಸೋಪೈರೋನಿನ್‌ಗಳು ಬ್ಯಾಕ್ಟೀರಿಯಾದ ಆರ್‌ಎನ್‌ಎ ಪೋಲಿಮರೇಸ್‌ ಎಂಜೈಮ್‌ಗಳೊಂದಿಗೆ ಸಂಯೋಜನೆಗೊಂಡು ಇದರ ಚಟುವಟಿಕೆಗಳಿಗೆ ಅಡ್ಡಿಯುಂಟುಮಾಡುತ್ತದೆ. ಮಿಕ್ಸೋಪೈರೋನಿನ್‌ಗಳು ಈ ಎಂಜೈಮ್‌ಗಳ ಸ್ವಿಚ್ - 2 ಭಾಗದ ರಚನೆಯನ್ನು ಬದಲಾಯಿಸಿ ಡಿಎನ್‌ಎ ಸಂಕೇತಗಳನ್ನು ಗುರುತಿಸುವ ಮತ್ತು ಅದನ್ನು ರವಾನಿಸುವ ಅವುಗಳ ಕಾರ್ಯಗಳನ್ನು ಪ್ರತಿಬಂಧಿಸುತ್ತವೆ. ಇದರಿಂದ ವಂಶವಾಹಿ ಮಾಹಿತಿಗಳನ್ನು ರೈಬೋಸೋಮ್‌ಗಳಿಗೆ ಒಪ್ಪಿಸುವ ಆರ್‌ಎನ್‌ಎ ಪೋಲಿಮರೇಸ್‌ ಎಂಜೈಮ್‌ಗಳ ಕಾರ್ಯವು ಸ್ಥಗಿತಗೊಂಡು ಬ್ಯಾಕ್ಟೀರಿಯಾವು ನಾಶವಾಗುತ್ತದೆ.

ಎಬಿಸಿ ವಾಹಕಗಳ ತೀವ್ರಗೊಂಡ ಚಟುವಟಿಕೆಗಳಿಂದ ನಿರ್ಧೇಶಿತ ಸ್ಥಳದಲ್ಲಿ ಪರಿಣಾಮ ಬೀರಬೇಕಾದ ಔಷಧಗಳ ಪ್ರಭಲತೆಯು ದುರ್ಬಲಗೊಳ್ಳುವುದೇ ಪ್ರತಿಜೀವಕ(ಆಂಟಿಬಯೋಟಿಕ್)ಗಳಿಗೆ ನಿರೋಧಕತೆ ಉಂಟಾಗುವ ಅನೇಕ ಕಾರಣಗಳಲ್ಲಿ ಪ್ರಮುಖವಾದುದು. ಕೋಶದೊಳಗಿನ ಪ್ರತಿಜೀವಕಗಳ ಪ್ರಭಲತೆಯನ್ನು ವರ್ಧಿಸಲು ಎಬಿಸಿ ವಾಹಕಗಳಿಗೆ ತಡೆಯುಂಟುಮಾಡುವ (ಎಬಿಸಿ ಟ್ರಾನ್ಸ್‌ಪೋರ್ಟರ್ ಬ್ಲಾಕರ್) ಔಷಧಗಳನ್ನು ಈಗಿನ ಔಷಧಗಳೊಂದಿಗೆ ಸೇರಿಸಿ ಕೊಡಲಾಗುತ್ತಿದ್ದು ಇದು ಎಬಿಸಿ ವಾಹಕ ಪ್ರತಿಬಂಧಕ(ಎಬಿಸಿ ಟ್ರಾನ್ಸ್‌ಪೋರ್ಟರ್ ಇನ್‌ಹಿಬಿಟರ್)ಗಳ ಪ್ರಾಮುಖ್ಯತೆಯು ವೈದ್ಯಕೀಯ ಕ್ಷೇತ್ರದಲ್ಲಿ ಆಸಕ್ತಿದಾಯಕ ವಿಚಾರವಾಗಲು ಕಾರಣವಾಯಿತು. ಈಗ ಬಳಕೆಯಲ್ಲಿರುವ ಔಷಧಗಳ ಫಲದಾಯಕತೆಯನ್ನು ವೃದ್ಧಿಸಲು ಎಬಿಸಿ ವಾಹಕ ಪ್ರತಿಬಂಧಕ(ಎಬಿಸಿ ಟ್ರಾನ್ಸ್‌ಪೋರ್ಟರ್ ಇನ್‌ಹಿಬಿಟರ್)ಗಳ ಬಳಕೆಯು ಪ್ರಯೋಜನಕಾರಿ ಮತ್ತು ಇವು ಚಿಕಿತ್ಸಾ ಪದ್ಧತಿಗಳಲ್ಲಿ ಬಳಸಲೂ ಸಹ ಲಭ್ಯವಾಗಿವೆ.

"ಸ್ಯೂಡೋಮೊನಸ್ ಎರುಜಿನೋಸಾ"
ಕಾರಣಗಳು
ತಡೆಗಟ್ಟುವಿಕೆ
ಹೊಸ ವೈದ್ಯಕೀಯ ಚಿಕಿತ್ಸೆ